**Likumprojekta „Grozījums Medību likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Āfrikas cūku mēra (turpmāk – ĀCM) draudu ierobežošanas pasākumu īstenošanai Medību likuma pārejas noteikumu (turpmāk – pārejas noteikumi) 12. punkts paredz, ka attiecīgos ierobežošanas pasākumus īsteno līdz brīdim, kad mežacūku populācijas blīvums ir samazināts vismaz līdz vienai mežacūkai uz 200 hektāriem, bet ne ilgāk kā līdz 2020.gada 31.martam.  Pārejas noteikumos šāds termiņš tika noteikts balstoties uz tajā brīdī spēkā esošā KOMISIJAS 2014. gada 9. oktobra ĪSTENOŠANAS LĒMUMA 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Lēmums 2014/709) darbības laiku, tas ir līdz 2020. gada 31. martam.  Tā kā mežacūku populācijas lielums visā Latvijas teritorijā nav samazināts līdz pārejas noteikumos noteiktajam termiņam, kā arī tas, ka mežacūku populācija strauji atjaunojas jau šobrīd no ĀCM daļēji atveseļotās teritorijās (Latgales un Vidzemes teritorijās mītošās mežacūku populācijas, kuras sākotnēji tika pakļautas Āfrikas cūku mēra ekspozīcijai un izmiršanai, tagad veiksmīgi atjaunojas un palielinās) ĀCM kontroles un apkarošanas pasākumus Latvijai nepieciešams turpināt, kamēr valsts iegūs no ĀCM oficiāli brīvas valsts statusu.  Līdz ar to ir nepieciešams noteikt stingru regulējumu, lai turpinātu ierobežot ĀCM izplatīšanos mežacūku populācijā un slimības ierosinātāja pārnešanu no mežacūkām uz mājas cūkām, mērķtiecīgi samazinot mežacūku populāciju. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva, lai atbilstoši Eiropas Komisijas dokumentam SANTE/7112/2015 „Principi un kritēriji, lai ģeogrāfiski definētu Āfrikas cūku mēra reģionalizāciju”, kā arī saskaņā ar Pasaules dzīvnieku veselības organizācijas (OIE) sauszemes dzīvnieku veselības kodeksa nosacījumiem iegūtu no Āfrikas cuku mēra oficiāli brīvas valsts statusu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ĀCM ir sevišķi bīstama cūku dzimtas dzīvnieku infekcijas slimība. Kopš 2014. gada 26. jūnija, kad ĀCM pirmo reizi konstatēts Latvijā mājas cūkām, slimība plaši izplatījusies Latvijas teritorijā mežacūku populācijā. Slimības ilgstošas izpētes rezultātā ir konstatēts, ka ĀCM vīruss tiek nodots pārsvarā kontakta ceļā (vai nu slimajiem dzīvniekiem kontaktējoties vienam ar otru (mežacūkām), ar kontaminētu materiālu palīdzību (inficēti priekšmeti, gaļa u.c.)) vai cilvēku darbības rezultātā (mājas cūkām). Viens no galvenajiem ĀCM izplatības faktoriem, kas uz šo brīdi tiek nepietiekami ietekmēts, ir lielais mežacūku blīvums Latvijas teritorijā.  Likumprojekta izstrāde nepieciešama, lai efektīvāk samazinātu mežacūku populāciju Latvijā, tādējādi samazinot šīs slimības izplatības risku Latvijā, jo īpaši tajās teritorijās, kur ĀCM situācija ir ievērojami uzlabojusies (Latgalē un Vidzemē), kā arī vīrusa nonākšanu mājas cūku novietnēs.s. Atbilstoši Eiropas Komisijas dokumenta SANTE/7112/2015 „Principi un kritēriji, lai ģeogrāfiski definētu Āfrikas cūku mēra reģionalizāciju”, nosacījumiem ir nepieciešama mežacūku populācijas blīvuma samazināšana ĀCM skarto Eiropas Savienības dalībvalstu teritorijās vismaz līdz 0.5 dzīvniekiem uz 1km2. Saskaņā ar Eiropas Pārtikas nekaitīguma iestādes *(European Food Safety Authority (EFSA))* datiem šāds mežacūku populācijas vidējais blīvums teritorijā ļaus ilgtermiņā samazināt ĀCM vīrusa izplatību līdz pilnīgai tā izskaušanai no mežacūku populācijas.  Slimības ierosinātājs joprojām tiek atklāts mežacūkās galvenokārt valsts rietumu daļā, kur slimība ir izplatījusies salīdzinoši nesen. Līdz šim veiktie preventīvie pasākumi: pastiprināta mežacūku medīšana, ierobežota mežacūku piebarošana, biodrošības prasību ieviešana mājas cūku novietnēs un medījot mežacūkas ir efektīvi samazinājusi ĀCM uzliesmojumu skaitu mājas cūku populācijā. Tā piemēram, 2019. gadā tika konstatēts tikai viens ĀCM uzliesmojums mājas cūkām salīdzinoši nelielā saimniecībā (apkarošanas pasākumu ietvaros tika likvidētas 52 cūkas). 2019. gadā tika konstatēti 430 ĀCM gadījumi mežacūkām (atklātas ĀCM seroloģiski pozitīvas un vīrusoloģiski pozitīvas mežacūkas).  Lai arī turpmāk ierobežotu ĀCM ir nepieciešams turpināt iesāktos pasākumus, mērķtiecīgi samazinot mežacūku populāciju un uzturot to atbilstošā līmenī.  Līdz ar to nepieciešams nodrošināt, lai medību tiesību lietotāji turpina medījot samazināt mežacūku populācijas blīvumu piekritīgajā medību platībā atbilstoši Valsts meža dienesta noteiktajam minimālajam mežacūku nomedīšanas apjomam, ar mērķi, lai nodrošinātu, ka uz 200 hektāriem ir viens mežacūkas īpatnis vai līdz brīdim, kamēr valsts iegūst no ĀCM oficiāli brīvas valsts statusu.  Pasaules dzīvnieku veselības organizācijas (OIE) sauszemes dzīvnieku veselības kodeksā noteikts, ka no ĀCM oficiāli brīvu valsti vai zonu var definēt tikai pēc tam, kad pagājuši vismaz 12 mēneši pēc pēdējā mežacūkas saslimšanas gadījuma valstī.  <https://www.oie.int/index.php?id=169&L=0&htmfile=chapitre_asf.htm>  Līdzvērtīgs nosacījums ir noteikts EK dokumentā SANTE/7112/2015 „Principi un kritēriji, lai ģeogrāfiski definētu Āfrikas cūku mēra reģionalizāciju” -Part II, teritorija, kurā ĀCM sastopams tikai mežacūkās, var noņemt tikai tad, kad pagājuši vismaz 12 mēneši pēc pēdējā konstatētā mežacūkas saslimšanas gadījuma.  <https://ec.europa.eu/food/sites/food/files/animals/docs/ad_control-measures_asf_wrk-doc-sante-2015-7112.pdf>  Grozījums stājas spēkā nākamajā dienā pēc izsludināšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Pārtikas un veterinārais dienests, Valsts meža dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Samazināti draudi medību resursiem (meža cūku populācijas iespējams saglabāt vien efektīvi samazinot to blīvumu), cūkkopības nozares pastāvēšanai un lopbarības tranzītam/eksportam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Likumprojekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Eiropas Komisija (EK) ĀCM apkarošanas pasākumu veikšanai nodrošina līdzfinansējumu. Pēc Pārtikas un veterinārā dienesta (PVD) sagatavotās un iesniegtās ĀCM apkarošanas programmas izvērtēšanas, EK nosaka gan pasākumus, kuri tiek līdzfinansēti, gan līdzfinansējumu apjomu.  Zemkopības ministrijas valsts budžeta ilgtermiņa saistības Āfrikas cūku mēra uzraudzības un apkarošanas programmas īstenošanai ir noteiktas līdz 2023.gada 31.decembrim saskaņā ar Ministru kabineta 2018.gada 18.decembra sēdes lēmumu (prot. Nr.60 104.§). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014. gada 9. oktobra Īstenošanas lēmums [2014/709/ES](https://eur-lex.europa.eu/legal-content/LV/AUTO/?uri=celex:32014D0709) par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2014. gada 9. oktobra Īstenošanas lēmums [2014/709/ES](https://eur-lex.europa.eu/legal-content/LV/AUTO/?uri=celex:32014D0709) par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums (ES) 2014/709). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma (ES) 2014/709 21. pants | likumprojekts | ES tiesību akta vienība tiek ieviesta pilnībā. | Attiecīgais likumprojekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā (ES) 2014/709 nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Diskusijas sabiedrībā par likumprojektu nav nepieciešamas, jo tiek pārņemts Eiropas Komisijas dokuments SANTE/7112/2015 „Principi un kritēriji, lai ģeogrāfiski definētu Āfrikas cūku mēra reģionalizāciju”, kā arī Pasaules dzīvnieku veselības organizācijas (OIE) sauszemes dzīvnieku veselības kodeksa nosacījumi. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Pārtikas un veterinārais dienests un Valsts meža dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Bārs 67027554

[janis.bars@zm.gov.lv](mailto:janis.bars@zm.gov.lv)

v\_sk = 1760